**SREDA, 25.3.2020**

[](https://www.google.com/url?sa=i&url=https://www.itl.cat/wallview/ihxmoRh_flowers-green-heart-beautiful-flower-wallpapers-hd-beautiful/&psig=AOvVaw2y-7Yfd0C6svmaiaVMa6zW&ust=1585156271893000&source=images&cd=vfe&ved=0CAIQjRxqFwoTCNC47b_Ns-gCFQAAAAAdAAAAABAD)DANES JE MATERINSKI DAN. TO POMENI, DA PRAZNUJE VAŠA MAMICA. POSKUSITE JO DANES RAZVESELITI TAKO, DA JO NAJPREJ MOČNO OBJAMETE IN JI POVESTE KOLIKO IN ZAKAJ JO IMATE RADI. V NADALJEVANJU DNEVA, PA JI ČIM BOLJ POMAGAJTE, DA BO IMELA LEP DAN. LAHKO JI ZAPOJETE PESMICO, POMAGATE PRI POMIVANJU POSODE, NARIŠETE RISBICO, POSESATE STANOVANJE,….. ☺

**1. MATEMATIKA -TOČKA – DZ, STR. 4,5**

NALOGE:

* V DZ, STR. 8 SE SPREHAJAJO SVIT IN MILA TER BRIN IN JULIJA.

PREBERI NAVODILO NAL.1 IN S KRIŽCEM OZNAČI MESTO, KJER MISLIŠ, DA SE BOSTA PRIJATELJA SREČALA.



* REŠI NALOGE 2-6 . PRI REŠEVANJU TEH NALOG BOŠ POTREBOVAL/A **RAVNILO** IN **DOBRO OŠILJEN SVINČNIK** TER **DOBRO OŠILJENO RDEČO BARVICO.**
* NAL. 2 – BODI NATANČEN IN KRIŽEC NARIŠI TOČNO TAM, KJER SE ČRTI SEKATA. NE POZABI POIMENOVATI TOČKE Z VELIKO TISKANO ČRKO.

NAVADNO SE JIH POIMENUJE TAKO KOT GREDO PO VRSTI ČRKE V ABECEDI (ČE JE ENA TOČKA JE **A**, ČE STA DVE, JIH POIMENUJEMO **A** IN **B**, ČE SO TRI SO **A**, **B**, **C**,….ČRKO Č PONAVADI PRESKOČIMO);

* ČE ČESA NE BOŠ RAZUMEL/A, SEM TI NA VOLJO NA MOJEM E-NASLOVU.

**2. MALA PISANA ČRKA H – DZ, STR. 22**

NALOGE: - NA SLEDEČI POVEZAVI SI LAHKO OGLEDAŠ, KAKO SE NAPIŠE ČRKA H (VELIKA IN MALA PISANA)

* <https://nasaulica.si/datoteke/Prikaz_pisanja_crk/story_html5.html>
* NAŠTEJ ČIMVEČ BESED, KI SE ZAČNEJO NA H IN VADI ZAPIS ČRKE S PRSTOM PO MIZI, HRBTU BRATCA, SESTRICE, DLANI,….
* V DZ, STR. 22 REŠI NALOGE 1 - 5
* NAL. 4 REŠI V ZVEZEK; NAJPREJ ŠE NAPIŠI NASLOV (VELIKO IN MALO PISANO ČRKO H), NATO PA DVE VRSTICI MALE PISANE TER ENO VRSTICO VELIKE PISANE ČRKE H
* DODATNA NALOGA (KDOR ŽELI): V ZVEZEK ZAPIŠI ŠE SVOJE BESEDE, KI JIH POZNAŠ IN SE ZAČNEJO OZ. VSEBUJEJO ČRKO H

**SPO - ZDRAVA PREHRANA**

VČERAJ SI SI V UČBENIKU OGLEDAL/A KATERA JE TISTA HRANA, KI MORA BITI BOLJ POGOSTO NA NAŠEM JEDILNIKU IN KATERA MORA BITI NAJMANJKRAT NA NAŠEM JEDILNIKU.

DANES PA BOŠ S POMOČJO TABELE, UČBENIK STR.10, SESTAVIL/A JEDILNIK ZA EN DAN, KI MORA BITI SESTAVLJEN TAKO, DA BO ZDRAV IN RAZNOLIK.

NALOGA:

1. V ZVEZEK ZA SPOZNAVANJE OKOLJA NAPIŠI NASLOV JEDILNIK.
2. POD NASLOV ZAPIŠI OBROKE(ENEGA POD DRUGEGA, VMES PUSTI MALO PRESLEDKA)

ZAJTRK:

MALICA:

KOSILO:

POPOLDANSKA MALICA:

VEČERJA:

1. DOLOČI OBROKE TER JIH ZAPIŠI V ZVEZEK. POMAGAŠ SI LAHKO S TABELO V UČBENIKU, STR.10.

SPOMNI SE NA ŠOLSKE JEDILNIKE. PRI KOSILU DOLOČI VRSTO JUHE, GLAVNO JED, VRSTO SOLATE TER SLADICO.

**ZELO SEM RADOVEDNA, KAKŠEN JEDILNIK BOŠ SESTAVIL/A.**

**4. ŠPO– JUHUHU !!!!**

SESANJE: NE BOSTE VERJELI A ČLOVEK PRI SESANJU PORABI PODOBNO KOLIČINO ENERGIJE KOT PRI TEKU – TAKO, DA DANES ZA TELOVADBO POSESAJ STANOVANJE. ☺

**OPB sreda, 25. 3. 2020**

1. Danes je materinski dan zato nekaj idej, kako mamice presenetiti in jim na ta dan olajšati delo:

* Zjutraj skuhaj kavo/čaj
* Pripravi zajtrk
* Zalij rože
* Odnesi smeti
* Pomagaj pri kuhi kosila
* Pripravi mizo za kosilo in jo po njem pospravi
* Obesi/poberi perilo
* Lahko pa ji preprosto poveš, da jo imaš rad/a

1. Prosi starše, da ti na internetu, radiu, televiziji poiščejo tvojo najljubšo skladbo in nanjo zapleši.
2. Ker je za sredo napovedano malo slabše vreme se doma pomerite v peki palačink. Kdo speče palačinke kot masterchef? Se seveda priporočam za kakšen dober recept☺. Vam prilagam povezavo do recepta, ki ga uporabim jaz –

<https://oblizniprste.si/slastni-zdravi-obroki/zdrave-bananine-palacinke/>

Lepo bodite in skrbite za svoje zdravje.

Učiteljica Živa